  Виталий Пронин Ижысь дышетскисьёс нырысьсэ пыриськизы «Робототехникае нырысетӥ вамышъёс» ӵошатсконэ. Со ортчиз городысь 80 номеро школаын. Отын радъямын вал робототехникая «Траектория-пазл» но «Лабиринт» ӵошатсконъёс. Та ужрадъёсы пыриськизы 20 командаос. Соос адӟытӥзы NXT но EV3 дышетскон конструкторъёслэсь лэсьтэм роботъёссэс. Визьмо машинаос кулэ вал гожтэм программаосъя нимысьтыз сюресъя ветлыны. Та ӵошатсконын вормем командаослы луонлык усьтӥськиз робототехникая Россиысь олимпиадае мыныны, кудӥз ортчоз туэ май толэзе. Ангелина Снигирёва  